‘হোক কলরব’ আসছে রাজের নতুন সিনেমা

কলকাতা: উপন্যাস, ছোট গল্প থেকে বাস্তব কাহিনী ফুটে উঠেছে বড় পর্দায়। এবার সেই বাস্তব কাহিনী নিয়ে আসছেন রাজ চক্রবর্তী। নতুন কিছু আনতে চলেছেন তার ইঙ্গিত কিছুদিন আগেই দিয়েছিলেন পরিচালক-তৃণমূল বিধায়ক। গত ২৫ আগস্ট রাজ চক্রবর্তী (Raj Chakraborty), শুভশ্রী গঙ্গোপাধ্যায়ের পেজ থেকে পোস্ট করা হয়েছিল ২৭ অগস্ট বড় কিছু আনতে চলেছেন তাঁরা। এদিন সোশ্যাল মিডিয়ার পর্দায় রাজ চক্রবর্তী প্রকাশ্যে আনলেন তাঁর আগামী ছবির মোশন পোস্টার। রাজ চক্রবর্তী আগামী ছবির মোশন পোস্টার প্রকাশ্যে এনে ক্যাপশনে লিখেছেন, ‘আসছি’।

২৭ অগাস্ট সোশ্যাল মিডিয়ার পর্দায় রাজ চক্রবর্তী প্রকাশ্যে আনলেন তাঁর আগামী ছবির মোশন পোস্টার। রাজ চক্রবর্তী আগামী ছবির মোশন পোস্টার প্রকাশ্যে এনে ক্যাপশনে লিখেছেন, ‘আসছি’। প্রকাশ্যে এসেছে আগামী ছবির নামও। চারিদিকে আগুনের মধ্যে একটি যুবককে দেখা যাচ্ছে প্রতিবাদী ভঙ্গিতে। উপরে বড় বড় করে লেখা, ‘হোক কলরব’ (New Film Hok Kolorob)। মোশন পোস্টার প্রকাশ্যে এনে শুভশ্রী গঙ্গোপাধ্যায়, শাশ্বত চট্টোপাধ্যায়, ওম সাহানি, রোহন ভট্টাচার্য, জন ভট্টাচার্য এবং অভিকা মালাকারকে ট্যাগ করেছেন পরিচালক। রাজ চক্রবর্তীর এই পোস্ট শেয়ার করে পরিচালক কৌশিক গঙ্গোপাধ্যায় লেখেন, ‘আন্তরিক অভিনন্দন এবং শুভেচ্ছা রইল পুরো টিমের জন্য।

আরও পড়ুন: গণেশ মূর্তি তৈরি করল ‘দেবী’

রাজের সঙ্গে এই ছবিতে জুটি বাঁধছেন শাশ্বত চট্টোপাধ্যায়। দু’ জনের ‘আবার প্রলয়’ দর্শকদের দারুণ পছন্দ হয়েছিল। রাজ জানালেন, ৪০ থেকে ৫০ জন নতুন মুখকে নিয়ে তিনি কাজ করছেন এই ছবিতে। শাশ্বতর চরিত্রটা অবশ্য ভাঙলেন না। ছবিতে বেশ কিছু সারপ্রাইজ থাকবে। তবে এই ছবির প্রযোজনার সঙ্গে জড়িত শুভশ্রী গঙ্গোপাধ্যায়কে এই ছবিতে মূল চরিত্রে দেখা যাবে না। কবে মুক্তি পাবে ছবিটা? রাজ খোলসা করলেন, বড়দিনের মরসুমে নিয়ে আসব ছবিটা। আগামী বছরের সরস্বতী পুজোতে, ২৩ জানুয়ারি মুক্তি পাবে ছবিটা।

২০১৪ সালে যাদবপুর বিশ্ববিদ্যালয়ের ক্যাম্পাসে এক ছাত্রীকে যৌন নির্যাতনের অভিযোগের তদন্তের দাবিতে বিশ্ববিদ্যালয় চত্বরে এক বিরাট বড় আন্দোলন হয়েছিল। বেশ কয়েকদিন যাবত চলা এই আন্দোলনের নাম ছিল ‘হোক কলরব। মনে করা হচ্ছে, সিনেমার আদলে এবার সেই প্রতিবাদ মিছিলকে বড় পর্দায় দেখাতে চলেছেন রাজ চক্রবর্তী। মোশান পোস্টার দেখে আপ্লুত দর্শকরা। আগামী দিনে রাজের পরিচালনায় যে একটি দুর্দান্ত ছবি উপহার পেতে চলেছেন দর্শকরা, সেটার আঁচ বোধহয় এই মোশন পোস্টার দেখেই করতে পেরেছেন সকলে।

অন্য খবর দেখুন